— У нас жа, наадварот. У выбарчым заканадаўстве прапісана, што выканаўчыя ўлады маюць вельмі вялікія функцыі ў гэтым працэсе. Яны фарміруюць выбарчыя камісіі, ствараюць участкі і г.д. Зразумела, што той, хто стварае камісіі, той і выкарыстоўвае іх пад сябе. Для таго, каб зрабіць выбарчы працэс больш дэмакратычным і незалежным ад улады перш за ўсё трэба змяніць фармат усіх выбарчых камісій. Камісіі павінны фарміравацца ў першаю чаргу з прадстаўнікоў тых асоб, партый і арганізацый, якія прымаюць удзел у выбарах і зацікаўленыя, каб працэс быў адкрыты, дэмакратычны і сумленны, — гаворыць Леў Марголін.